શહેરની સડકો પર યાને કી મારા જેવા મજબૂત રોડ પર ‘ભૂવા’ પડવા માંડ્યા. કોઈ પણ જાતની પૂર્વ જાણકારી આપ્યા વગર મારી નીચેની જમીન ધસી ગઈ. મોટી મોટી ગાડીઓ-ખટારા ગરક થઈ જાય એવા ઊંડા ઊંડા ખાડા પડી ગયા. પહેલાં મંત્ર દ્વારા ડરાવનારા ભૂવાથી લોકો છળી મરતા હતા. હવે તંત્ર દ્વારા પડી ગયેલા ભૂવાથી લોકો ફફડવા માંડ્યા. સમાજમાં હાહાકાર ફેલાયો. ફરી એક વાર મારા નિર્માતાને તેડું મોકલાયું. એણે મારું પુરાણ કરી લેવલ ગોઠવી આપ્યું. બધું જૈસે થે ચાલવા માંડ્યું અને થોડા